Here is a page extracted from Wikipedia that may contain CSS, HTML, and a lot of unformatted text.

Title: كتبوا كتابك
Content: كتبوا كتابك يا نقاوة عينى

كلماتها 
كتبو كتابك يا نقاوة عينى

يوم الهنا يا حلوه يوم ما تجينى

ابنى الوحيد ع العز أنا ربيته

حبيه يا غاليه اد ما حبيته

هنى حياته وعمرى له بيته

يسعد بقربك يا نقاوة عينى

مبروك عليكى يا قدم السعد يا نواره

يا ام الحسب يا مأصله يا أماره

ولا حد زيك من بنات الحاره

يشبه جمالك يا نقاوة عينى

ندرن عليا يوم قدومك عندى

ل افرش لك السكه حرير م الهندى

تمشى عليه تتمخترى و تعدى

و تخشى بيتك يا نقاوة عينى

و أدعى حبايبى و أهلى يستنوكى

ويطوفو بيكى الحى و يزفوكى

ويهنو ابنى الغالى و يهنوكى

ليلة فرحكم يا نقاوة عينى

اغانى باللغه المصريه